Všetkým záujemcom,

V rámci podlimitnej zákazky uverejnenej vo vestníku verejného obstarávania č. 275/2022 zo dňa 30.12.2022 pod označením 51560 – WYP obdržal verejný obstarávateľ dňa 26.7.2022 nasledovnú žiadosť o vysvetlenie:

Otázka č. 1:
Objednávateľ v bode 9.20 ZoD požaduje, aby dodávateľ predložil najneskôr ku dňu prevzatia Staveniska objednávateľovi overenú kópiu uzatvorenej platnej poistnej zmluvy/poistných zmlúv na toto Dielo. Je možné, aby z praktických dôvodov, dodávateľ namiesto overenej fotokópie poistných zmlúv, predložil overenú fotokópiu poistných certifikátov, z ktorých vyplýva, že dodávateľ má platne uzavreté poistenie zodpovednosti za škodu a poistenie stavby, rozsah poistného krytia a výška poistného plnenia?

**Stanovisko verejného obstarávateľa:**

Verejný obstarávateľ bude akceptovať dokument, z ktorého budú vyplývať všetky náležitosti uvedené v súťažných podkladoch, t.j. dokument, ktorým úspešný uchádzač preukáže, že má platné poistenie v súlade s bodom 9.20 Zmluvy o dielo na všetky požadované riziká alebo prípadné alebo možné škody spôsobené činnosťou úspešného uchádzača pri zhotovovaní predmetu zákazky (diela). Z predložených dokumentov musí vyplývať, že v poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k predmetu zákazky (dielu).

S pozdravom

Verejný obstarávateľ